"Ииашахаҭаны абри апроцесс шԥацацәҟьои ҳәа еилкааны еилфаҷа аӡәы идыруеит ҳәа исыздыруам. 30 минуҭ заҵәык аурок аҟны иарԥхьаны, ари аамҭазы ачымазара умыхьуа, 45 минуҭ аныҟоу ачымазара ухьуа убригьы сыздыруам. Амала ҩ-сменакны иҟарҵеит, уи иахҟьазар акәхап аамҭа иаҳа амаҷра. Уажәы ауадаҩра иаҳа иӷәӷәаны иахьцәырҵуа Аҟәа ауп. Ари иҟалаз ачымазара ишьҭаҵуа-ишьҭаҵуа иахьанӡа иааҳгоз апроблема ирџьбараны ицәырнагеит, ҳашколқәа рҟны иахәҭоу ахыԥхьаӡара акәымкәа ҩба-хԥа еиҳаны ахәыҷқәа ҭоуп. Ашколқәа рҟны иара усгьы ҩ-сменак ыҟоуп. Сгәаанагарала ашкол ахь ахәыҷқәа ишахәҭоу ицароуп, ҳшаԥхьалац еиԥш, ма иаҟәыҵроуп. Сшахәаԥшуа ала ари еиҿкаашьа рзаҭаӡом. Ақыҭақәа рҟны имариоуп, уаҟа ахәыҷқәа рхыԥхьаӡара маҷуп, ҩ-сменакгьы ҟауҵар ауеит аԥсшьара аамҭа аурокқәа рыбжьара 15 -20 минуҭ ҟауҵар алшоит, уахь апроблема иаҳа имаҷуп", - лҳәеит Ҳалбад.
Ҳалбад еиҭалҳәеит аурокқәа раамҭа аиҵатәра арҵаҩцәа русура ишаныԥшуа атәы, ачымазара ҿкы иахҟьаны асанитартә –епидимиологиатә маҵзура ирыланаҳәаз аԥҟарақәа рынагӡара ахьынӡалшо азы лгәаанагара.
Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.
Иара убас шәаԥхьар ҟалоит:
- Аԥсны Асанепидемстанциа аҵарашықәс ҿыц алагамҭазы абжьгарақәа ҟанаҵеит
-
Афбатәи ашкол акарантин ахь: аҟәатәи ашколқәа аҵарашықәс рыҽшазыҟарҵаз
-
Аслан Бжьаниа ашколхәыҷқәеи арҵаҩцәеи аҵарашықәс ҿыц рыдиныҳәалеит